pythainlp/thai-wiki-dataset-v4 huggingface dataset:
โยลันด์ ฟ็อกซ์

โยลันด์ มาร์กาเร็ต เบตเบซ ฟ็อกซ์ (28 พฤศจิกายน ค.ศ. 1928 — 22 กุมภาพันธ์ ค.ศ. 2016) เป็นนักร้องและเป็นผู้ชนะการประกวดนางงามชาวอเมริกันที่ครองตำแหน่งมิสอเมริกา 1951 เธอได้รับรางวัลครั้งแรกในปี ค.ศ. 1949 จากการประกวด "มิสทอร์ช" ในปี ค.ศ. 1950 เธอได้เข้าร่วมประกวดมิสแอละแบมาและได้รับเลือกให้เป็นมิสอเมริกา 1951 
ฟ็อกซ์มีส่วนร่วมในขบวนการสตรีนิยม หลังจากหนึ่งปีที่เธอครองตำแหน่งในฐานะมิสอเมริกา เธอได้มีส่วนร่วมใน NAACP, CORE (Congress of Racial Equality) และ SANE (คณะกรรมการนโยบายพลังงานนิวเคลียร์) เธอจบการศึกษาด้านปรัชญาที่โรงเรียนทางด้านการวิจัยทางสังคม ในนครนิวยอร์ก
โยลันด์ ฟ็อกซ์ เสียชีวิตเมื่อวันที่ 22 กุมภาพันธ์ ค.ศ. 2016 ที่ วอชิงตัน ดี.ซี. ด้วยโรคมะเร็งปอด สิริอายุได้ 87 ปี
นายกรัฐมนตรีบาห์เรน

นายกรัฐมนตรีบาห์เรน หรือเรียกอย่างเป็นทางการว่า นายกรัฐมนตรีแห่งราชอาณาจักรบาห์เรน เป็นหัวหน้ารัฐบาลของประเทศบาห์เรนตามรัฐธรรมนูญแห่งราชอาณาจักรบาห์เรน นายกรัฐมนตรีได้รับการแต่งตั้งโดยตรงจากพระมหากษัตริย์บาห์เรน และไม่จำเป็นต้องเป็นสมาชิกสภาผู้แทนราษฎรที่ได้มาจากการเลือกตั้ง
อึนดงยอดรัก

อึนดงยอดรัก  เป็นละครโทรทัศน์สัญชาติเกาหลีใต้ในปี ค.ศ. 2015 กำกับโดย แพ็ก มี-คย็อง นำแสดงโดย จู จิน-โม และ คิม ซา-รัง เป็นเรื่องราวเกี่ยวกับชายหนุ่มผู้ประสบความสำเร็จในชีวิต แต่ไม่เคยลืมความรักครั้งแรกของเขา 
ละครออกอากาศครั้งแรกทางเคเบิลทีวีช่องเจทีบีซีเมื่อวันที่ 29 พฤษภาคม ค.ศ. 2015 ทุกวันศุกร์และเสาร์ เวลา 20.40 น. มีทั้งหมด 16 ตอน โดยก่อนหน้านี้มีการปล่อยพรีเควลทางเว็บบิโซด จำนวน 5 ตอน ตอนละประมาณ 15 นาที ถูกปล่อยออกมาทุก ๆ สองวัน นับจากวันที่ 18 พฤษภาคม จนถึงละครออกอากาศ
ไทยวีเมนส์ลีก ฤดูกาล 2560

ไทยวีเมนส์ลีก ฤดูกาล 2560 (เป็นที่รู้จักกันในชื่อ เมืองไทย วีเมนส์ลีก ตามชื่อของผู้สนับสนุนหลัก) เป็นการแข่งขัน ไทยวีเมนส์ลีก ครั้งที่ 5 โดยมี 10 สโมสรลงทำการแข่งขัน โดยเป็นการจัดการแข่งขันฟุตบอลลีกอาชีพหญิงครั้งแรกในรอบ 4 ปี นับตั้งแต่ปี 2556
ภาพรวมก่อนการแข่งขัน.
นับตั้งแต่ ฟุตบอลหญิงทีมชาติไทย สามารถผ่านเข้าไปเล่นในรอบสุดท้ายของ ฟุตบอลโลกหญิง 2015 เป็นครั้งแรกในประวัติศาสตร์ ทำให้หลายๆฝ่าย ต้องการที่จะพัฒนาลีกฟุตบอลหญิงให้มีมาตรฐาน โดยก่อนหน้านี้ ในปี พ.ศ. 2552 สมาคมฟุตบอลแห่งประเทศไทย ในพระบรมราชูปถัมภ์ ได้จัดการแข่งขันฟุตบอลหญิงอาชีพขึ้น จึงได้จัดการแข่งขัน ไทยวีเมนส์ลีก โดยภายใต้การดูแลของ สมาคมฟุตบอลแห่งประเทศไทย ในพระบรมราชูปถัมภ์ จนกระทั่งหยุดการแข่งขันเพราะไม่มีงบประมาณสนับสนุนในปี พ.ศ. 2556
ต่อมาในปี พ.ศ. 2560 สมาคมฟุตบอลแห่งประเทศไทย ได้จัดการแข่งขันอีกครั้งโดยมีการแถลงข่าว ณ ที่ทำการของสมาคมฯ โดยจะจัดการแข่งขันในสนามหญ้าเทียมของ สถาบันการพลศึกษา วิทยาเขตชลบุรี โดยมี 10 สโมสรลงทำการแข่งขัน และสโมสรชนะเลิศจะได้เงินรางวัล 6 แสนบาท โดยเริ่มทำการแข่งขันตั้งแต่วันที่ 22 เมษายน 2560 เป็นต้นไป
 "ณ วันที่ 25 พฤษภาคม 2560"
เจ้าคณะอรัญวาสี

เจ้าคณะอรัญวาสี คือเจ้าคณะใหญ่ผู้ปฏิบัติหน้าที่ในคณะสงฆ์อรัญวาสี เจ้าคณะอรัญวาสีรูปสุดท้ายคือสมเด็จพระพุฒาจารย์ (แพ ติสฺสเทโว) ภายหลังจากพระองค์ได้รับการสถาปนาเป็นสมเด็จพระสังฆราชก็มิได้มีพระสงฆ์รูปใดได้รับการสถาปนาเป็นเจ้าคณะอรัญวาสีอีก คงมีแต่ตำแหน่งเจ้าคณะใหญ่หนกลางเท่านั้น
ประวัติ.
แต่เดิมมาตำแหน่งสมเด็จพระราชาคณะเป็นตำแหน่งเจ้าคณะใหญ่ ในยุครัตนโกสินทร์ตอนต้น แบ่งการปกครองคณะสงฆ์เป็น 3 คณะ คือ คณะเหนือ คณะใต้ และคณะอรัญวาสีโดยมีสมเด็จพระราชาคณะเป็นเจ้าคณะใหญ่ ดังนี้
ในครั้งนั้นแต่ละคณะต่างปกครองโดยไม่ขึ้นแก่กัน สำหรับคณะอรัญวาสีนั้นไม่มีวัดขึ้นในปกครอง เพราะวัดอรัญวาสีที่อยู่ในฝ่ายเหนือฝ่ายใต้ก็รวมขึ้นอยู่ในปกครองของเจ้าคณะนั้น ๆ แต่ยังคงตำแหน่งเจ้าคณะใหญ่ฝ่ายอรัญวาสีไว้เพราะมีหน้าที่ต้องตามเสด็จพระเจ้าแผ่นดิน
มาในรัชกาลที่ 3 ทรงตั้งคณะกลางขึ้นเป็นคณะพิเศษขึ้นต่อกรมหมื่นนุชิตชิโนรส วัดพระเชตุพน ซึ่งต่อมาในรัชกาลที่ 4 ทรงพระกรุณาโปรดสถาปนาเป็น กรมสมเด็จพระปรมานุชิตชิโนรส ที่สมเด็จพระสังฆราชและสิ้นพระชนม์ในรัชกาลนั้น
ถึงรัชกาลที่ 5 ทรงพระกรุณาโปรดสถาปนา พระพรหมมุนี (แพ) วัดสุทัศนเทพวราราม เป็นที่สมเด็จพระพุฒาจารย์ ดำรงตำแหน่งเจ้าคณะใหญ่คณะกลาง ตำแหน่งเจ้าคณะใหญ่คณะอรัญวาสี จึงเป็นอันยกเลิกไปตั้งแต่บัดนั้นเป็นต้นมา และสมเด็จพระราชาคณะที่สมเด็จพระพุฒาจารย์ ก็เป็นตำแหน่งเจ้าคณะใหญ่คณะกลางตั้งแต่บัดนั้นเป็นต้นมา
รายนามเจ้าคณะอรัญวาสี.
คณะอรัญวาสีเป็นคณะสงฆ์ดั้งเดิมที่มีมาตั้งแต่กรุงศรีอยุธยา และมีเจ้าคณะปกครองมาแต่อดีต เจ้าคณะอรัญวาสีในสมัยกรุงรัตนโกสินทร์มีดังนี้
คารา เดเลอวีน

คารา โจเซลีน เดเลอวีน (อังกฤษ: Cara Jocelyn Delevingne; เกิด 12 สิงหาคม ค.ศ. 1992) เป็นนางแบบและนักแสดงชาวอังกฤษ เธอเซ็นสัญญากับ Storm Management หลังจากที่เธอออกจากโรงเรียนในปี ค.ศ. 2009 เดเลอวีนชนะรางวัล "นางแบบแห่งปี" จากบริทิชแฟชั่นอะวอร์ดส์ ในปี ค.ศ. 2012 และปี ค.ศ. 2014 เธอยังได้ร่วมงานโชว์ของเบอร์เบอรี, มัลเบอร์รี, โดลเชแอนด์กาบบานา, และเจสัน วู เธอเริ่มอาชีพนักแสดงในภาพยนตร์ อันนาคาเรนิน่า รักร้อนซ่อนชู้ ในปี ค.ศ. 2012 เปเปอร์ทาวนส์ เมืองกระดาษ ในปี ค.ศ. 2015 บทบาทเอนแชนเทรส ในทีมพลีชีพ มหาวายร้าย ในปี ค.ศ. 2016 บทบาทลอเรลลีน ในวาเลเรียน พลิกจักรวาล ในปี ค.ศ.2017 และบทบาท Henrietta ในดอกชู้ลับ ในปี ค.ศ. 2017
ชีวิตในวัยเด็ก.
เดเลอวีนเกิดที่แฮมเมอร์มิทในกรุงลอนดอน เป็นลูกสาวของ แพนดอรา แอนน์ เดเลอวีน และนักพัฒนาอสังหาริมทรัพย์ ชาลส์ เดเลอวีน เธอเติบโตขึ้นมาในเบลกราเวีย ย่านที่ร่ำรวยที่สุดในโลกในกรุงลอนดอน
เธอมีพี่สาว 2 คน คือ โคลอี และป็อปปี เดเลอวีน เธอมีพ่ออุปถัมภ์ชื่อ นิโคลาส โคเลริดจ์ ผู้บริหารบริษัท Condé Nast และแม่ทูนหัวของเธอเป็นนักแสดงหญิงชื่อ โจน คอลลินส์
เธอได้เข้าเรียนโรงเรียนฟรานซิสฮอลแลนด์ จนกระทั่งเธออายุ 16 ปี ก่อนที่จะย้ายไปโรงเรียนเบแดลเลสในนิวแฮมป์เชอร์ ในเดือนมิถุนายนปี ค.ศ. 2015 ในการให้สัมภาษณ์กับนิตยสารโว้ก เดเลวีนได้พูดถึงการต่อสู้กับภาวะซึมตอนที่เธออายุ 15 ปี เธอบอกว่า "ฉันโดนคลื่นแห่งความหดหู่ ความวิตกกังวล และความเกลียดชังตัวเอง ซึ่งความรู้สึกมันเจ็บปวดอย่างมาก จนฉันส่ายหัวของฉันลงบนต้นไม้เพื่อพยายามชักออกไป" ตอนอายุ 16 ปี หลังจากเสร็จสิ้นการสอบ GCSE เธอได้เดินตามรอยพี่สาวของเธอ ป็อปปี เดเลอวีน เพื่อเดินตามเส้นทางอาชีพนางแบบของเธอ
อาชีพนางแบบ.
เดเลอวีนเริ่มเป็นนางแบบครั้งแรกตอนอายุสิบขวบ เธอถ่ายแบบให้กับโว้กอิตาลี เธอเซ็นสัญญากับ Storm Model Management ในปี ค.ศ. 2009 
การแสดงแคทวอล์ก.
2011.
การปรากฏตัวครั้งแรกของเดเลอวีน ได้จัดขึ้นที่งานสัปดาห์แฟชั่นลอนดอนในเดือนกุมภาพันธ์ปี ค.ศ. 2011 โดยเริ่มจากคอลเลกชั่นฤดูใบไม้ร่วง/ฤดูหนาวของเบอร์เบอรี่
2012.
เดเลอวีนได้เดินแบบให้กับชาแนล ที่กร็องปาแล กรุงปารีส เมื่อวันที่ 24 มกราคม ค.ศ. 2012 ลักษณะงานถูกออกแบบคล้ายสนามบิน
ในงานนิวยอร์กแฟชั่นวีก เดเลวีนได้เดินแบบทั้งหมดเก้าแบรนด์ คือ เจสัน วู, แรง&บอนด์, ฐากูร, ดอนนา คาราน, ทอรี เบิร์ช, ออสการ์เดอลาเรนต้า, และคาโรลิน่า เฮอร์เรร่า
ที่มิลาน เธอมีส่วนร่วมในการเดินแบบให้กับแบรนด์ เฟนดิ, เทสซาดิ, มอสชิโน, บลัดฟิน, Dsquared², และโดลเช่ แอนด์ กาบบานา
ในงานปารีสแฟชั่นวีก เดเลอวีนได้ร่วมเดินให้กับแบรนด์นิน่า ริซซี, โซเนีย ริเกล, คาเชอเรล, สเตลลา แม็กคาร์ตนีย์, พอล&โจ, เคนโซ, และชาเนล
ในงานสัปดาห์แฟชั่นนานาชาติเริ่มขึ้นอีกครั้งในเดือนกันยายน ค.ศ. 2012 เพื่อแสดงคอลเลคชั่น ฤดูใบไม้ผลิ/ฤดูร้อนในปี ค.ศ. 2013 การแสดงครั้งแรกของฤดูกาลในนิวยอร์กซึ่งเธอจะเดินเจ็ดครั้งสำหรับนักออกแบบเจสัน วู , ดีเคเอ็นวาย, ฐากูร, คาโรลิน่า เฮอร์เรร่า, มาร์ค เจคอบส์, ออสการ์เดอลาเรนต้า, และมาร์เซียร่า
ในปีนี้ เดเลอวีนได้เดินแบบในงานวิกตอเรียส์ซีเคร็ตแฟชันโชว์ ซึ่งเดินในช่วงที่จัสติน บีเบอร์ร้องเพลง
2013.
ในปีนี้เธอได้เดินแบบให้กับแบรนด์แรง&บอนด์, ทอมมี ฮิลฟิเกอร์, ไดแอน วอน เฟิร์สเทนเบิร์ก, มาร์ค เจคอบส์, โรดาร์ต, เดเร็ค ลาม, ดีเคเอ็นวาย, คาโรลิน่า เฮอร์เรร่า, ทอรี เบิร์ช, เจเรมี สก็อตต์, ออสการ์เดอลาเรนต้า, ไมเคิล คอร์ส, แอนนาซุย, ท็อปช็อป, มัลเบอร์รี่, แมตทิว วิลเลียมสัน, ปีเตอร์ พิล็อตโต, เบอร์เบอรี่, ไจล์ส, เฟนดิ, เอชแอนด์เอ็ม, ชาเนล, และอื่น ๆ 
ชีวิตส่วนตัว.
เดเลอวีนได้เปิดเผยอัตลักษณ์ทางเพศของตนว่าเธอเป็นไบเซ็กชวล
คาร์ลี คลอสส์

คาร์ลี เอลิซาเบธ คลอสส์ (อังกฤษ: Karlie Elizabeth Kloss; เกิด 3 สิงหาคม ค.ศ.1992) เป็นนักเดินแบบชาวอเมริกัน โว้กปารีสประกาศให้เธอเป็นหนึ่งใน 30 อันดับนักเดินแบบของยุค 2000 คาร์ลี คลอสส์เป็นนางฟ้าวิกตอเรียส์ซีเคร็ตตั้งแต่ปี ค.ศ. 2013 ถึง 2015 Models.com กล่าวว่าเธอคือ "มาตรฐานทองคำของนักเดินแบบ" และติดอันดับของ "New Supers" และรายการ "Money Girl" ภายในปี ค.ศ. 2019 เธอได้ปรากฏตัวบนปกนิตยสารโว้กนานาชาติกว่า 40 ฉบับ
นอกเหนือจากการเป็นนักเดินแบบ คาร์ลี คลอสส์ยังให้ความสนใจในด้านเทคโนโลยีและได้ก่อตั้งแคมป์ "Kode with Klossy" ซึ่งมีจุดมุ่งหมายที่ช่วยผู้หญิงที่มีความสนใจในสาขาสะเต็มศึกษา และในปี ค.ศ. 2019 คลอสได้เป็นเจ้าภาพการแข่งขันรายการเรียลลิตีโชว์โปรเจกต์รันเวย์
ชีวิตในวัยเด็ก.
คลอสส์เกิดที่เมืองชิคาโก รัฐอิลลินอย เธอเป็นลูกสาวของเทรซี่ ผู้กำกับศิลป์อิสระ และเคิร์ต คลอสส์ แพทย์ฉุกเฉิน ครอบครัวของเธอมีรากฐานมาจากเดนมาร์ก, โปแลนด์และเยอรมนี
สถานะคงที่

สถานะคงที่  คือ ระบบที่ยังคงมีสถานะเป็นเช่นเดิมเมื่อเวลาผ่านไปไม่ว่าผู้สังเกตจะสังเกตอย่างไร เมื่อพิจารณาในกรณีที่อนุภาคเป็นอนุภาคเพียงตัวเดียว หมายความว่าเราสามารถจะอธิบายสถานะของอนุภาคได้โดยอาศัยความน่าจะเป็นในการกระจายตัวของอนุภาคนั้น นั่นก็คืออนุภาคจะมีการกระจายตัวอย่างคงที่โดยขึ้นกับตำแหน่ง ความเร็ว สปิน และปัจจัยอื่น ๆ 
ในเชิงของกลศาสตร์ควอนตัม สถานะคงที่ก็คือสถานะควอนตัมของอนุภาคที่อธิบายได้จากการแก้ปัญหาของสมการชเรอดิงเงอร์ที่ไม่ขึ้นกับเวลา
<math>\hat H |\Psi\rangle=E_{\Psi} |\Psi\rangle,</math>
เมื่อ
เราเรียกสมการนี้ว่าสมการค่าไอเกนส์ ซึ่ง <math>\hat H</math> เป็นตัวดำเนินการเชิงเส้นบนเวกเตอร์สเปซหรือปริภูมิที่พิจารณา, <math>|\Psi\rangle</math> เป็นไอเกนส์เวกเตอร์ของ <math>\hat H</math> และ <math>E_\Psi</math> เป็นค่าไอเกนส์
ถ้าเราพิจาณาสถานะคงที่ของ <math>|\Psi\rangle</math> โดยใช้สมการของชเรอดิงเงอร์เข้ามาอธิบาย จะได้ผลลัพธ์เป็นไปตามสมการ
<math>i\hbar\frac{\partial}{\partial t} |\Psi\rangle = E_\Psi|\Psi\rangle</math>
สมมติให้ <math>\hat H</math> เป็นตัวดำเนินการที่ไม่ขึ้นกับเวลา ดังนั้นเราจะสามารถอธิบายการเปลี่ยนแปลงของ <math>|\Psi\rangle</math> ที่ขึ้นกับเวลาโดยใช้สมการเชิงอนุพันธ์ ซึ่งจะมีคำตอบเป็น
<math>|\Psi(t)\rangle = e^{-iE_\Psi t/\hbar}|\Psi(0)\rangle</math>
ดังนั้นสถานะคงที่ที่เป็นไปตามคำตอบของสมการก็คือคลื่นนิ่งที่สั่นด้วยเฟสแฟกเตอร์เชิงซ้อนโดยมีค่าความถี่เชิงมุมในการสั่นเท่ากับอัตราส่วนพลังงานต่อค่าคงที่แบบลดทอนของพลังค์ (<math>\hbar</math>)
สมบัติของสถานะ.
จากข้างต้นจะเห็นได้ว่า สถานะหยุดนิ่งไม่ใช่ค่าคงที่
<math>|\Psi(t)\rangle = e^{-iE_\Psi t/\hbar}|\Psi(0)\rangle</math>
แต่อย่างไรก็ตามสมบัติของสถานะที่สามารถสังเกตได้จะออกมาอยู่ในรูปของค่าคงที่ที่เป็นค่าจริง ยกตัวอย่างเช่น <math>|\Psi(t)\rangle</math>เป็นสถานะที่ใช้แทนการอธิบายสมบัติของฟังก์ชันคลื่น <math>\Psi(x,t)</math> ของอนุภาคหนึ่งตัวที่เคลื่อนที่ใน 1 มิติ โอกาสที่เราจะพบอนุภาคในแนวการเคลื่อนที่ x คือ
<math>|\Psi(x,t)|^2 = \left| e^{-iE_\Psi t/\hbar}\Psi(x,0)\right|^2 = \left| e^{-iE_\Psi t/\hbar}\right|^2 \left| \Psi(x,0)\right|^2 = \left|\Psi(x,0)\right|^2</math>
คำตอบที่ออกมาจะสังเกตเห็นว่าไม่ขึ้นเวลา เนื่องจากสมการต่าง ๆ ที่กล่าวมาสมมติให้ตัวดำเนินการแฮมิลโทเนียนไม่ขึ้นกับเวลา
หมายความว่าสถานะคงที่จะเกิดขึ้นเฉพาะในระบบที่ที่ถูกจำกัดให้อยู่นิ่งที่สุด ตัวอย่างเช่น อิเล็กตรอน 1 ตัวที่อยู่ในระดับชั้น s ในอะตอมของไฮโดรเจนจะอยู่ในสถานะคงที่ แต่หากอะตอมไฮโดรเจนทำปฏิกิริยากับอะตอมอื่น อิเล็กตรอนก็จะสูญเสียความเป็นสถานะคงที่เนื่องจากถูกรบกวน
หม่อมเจ้าพระญาณวราภรณ์ (รอง)

หม่อมเจ้าพระญาณวราภรณ์ พระนามเดิม หม่อมเจ้ารอง (พ.ศ. 2359 - 15 มิถุนายน พ.ศ. 2422) เป็นพระราชาคณะ และอดีตเจ้าอาวาสวัดบพิตรพิมุขวรวิหาร
ประวัติ.
หม่อมเจ้าพระญาณวราภรณ์ มีพระนามเดิมว่า หม่อมเจ้ารอง ประสูติเมื่อปีชวด พ.ศ. 2359 เป็นพระโอรสในพระเจ้าบรมวงศ์เธอ กรมหลวงพิเศษศรีสวัสดิ สุขวัฒนวิไชย ประสูติแต่หม่อมเจ้าทับทิม พระธิดาในสมเด็จพระเจ้าน้องยาเธอ เจ้าฟ้ากรมหลวงจักรเจษฎา
หม่อมเจ้ารองผนวชเป็นสามเณรในรัชสมัยพระบาทสมเด็จพระนั่งเกล้าเจ้าอยู่หัว โดยมีสมเด็จพระอริยวงษญาณ (นาค) ขณะยังเป็นสมเด็จพระพนรัตน เป็นพระอุปัชฌาย์ ถึงปีชวด พ.ศ. 2383 จึงผนวชเป็นภิกษุ โดยมีสมเด็จพระสังฆราช (นาค) เป็นพระอุปัชฌาย์ ทรงสอบได้เปรียญธรรม 9 ประโยค และได้เป็นพระราชาคณะ แต่ไม่มีราชทินนาม เมื่อพระบาทสมเด็จพระนั่งเกล้าเจ้าอยู่หัวประชวรใกล้สวรรคต ได้พระราชทานเงินเบื่อบำเพ็ญกุศลให้พระราชาคณะรูปละ 20 บาท หม่อมเจ้าพระรองก็ทรงได้รับด้วย
ปีกุน พ.ศ. 2394 พระบาทสมเด็จพระจอมเกล้าเจ้าอยู่หัวจึงพระราชทานราชทินนามว่า "หม่อมเจ้าพระญาณวราภรณ์" และได้รับแต่งตั้งเป็นเจ้าอาวาสวัดบพิตรพิมุขวรวิหารในปีมะโรง พ.ศ. 2399
หม่อมเจ้าพระญาณวราภรณ์ (รอง) สิ้นชีพิตักษัยเมื่อวันอาทิตย์ที่ 15 มิถุนายน พ.ศ. 2422 ตรงกับแรม 11 ค่ำ เดือน 7 ปีเถาะ สิริชันษาได้ 64 ปี
หม่อมเจ้าพระสังวรวรประสาธน์ (ชัชวาลย์ ชลิโต)

หม่อมเจ้าพระสังวรวรประสาธน์ พระนามเดิม หม่อมเจ้าชัชวาลย์ ฉายา ชลิโต (20 ธันวาคม พ.ศ. 2407 - 29 เมษายน พ.ศ. 2442) เป็นพระราชาคณะฝ่ายธรรมยุติกนิกาย
ประวัติ.
หม่อมเจ้าพระสังวรวรประสาธน์ มีพระนามเดิมว่า หม่อมเจ้าชัชวาลย์ ประสูติเมื่อวันที่ 20 ธันวาคม พ.ศ. 2407 เป็นพระโอรสในพระเจ้าบรมวงศ์เธอ กรมหลวงบดินทรไพศาลโสภณ ฑีฆชนม์เชษฐประยูร กับหม่อมราชวงศ์เลื่อน นรินทรางกูร
เมื่อครั้งทรงพระเยาว์ทรงเรียนที่โรงเรียนพระตำหนักสวนกุหลาบที่ในพระบรมมหาราชวัง ถึงปีจอ พ.ศ. 2429 ทรงผนวชที่วัดพระศรีรัตนศาสดาราม แล้วไปทำทัฬหีกรรมที่วัดราชประดิษฐสถิตมหาสีมารามราชวรวิหาร สมเด็จพระพุทธโฆษาจารย์ (สา ปุสฺสเทโว) เป็นพระอุปัชฌาย์ พระเจ้าน้องยาเธอ กรมหมื่นวชิรญาณวโรรส กับพระอริยมุนี (เดช ฐานจาโร) เป็นพระกรรมวาจาจารย์ ทรงผนวชแล้วอยู่วัดราชประดิษฐฯ
วันที่ 20 ธันวาคม พ.ศ. 2437 ในคราวทรงตั้งหม่อมเจ้าพระสมเด็จพระพุฒาจารย์ (ทัด) ได้ทรงตั้งหม่อมเจ้าพระชัชวาลย์เป็นพระราชาคณะฝ่ายสมถะที่ "หม่อมเจ้าพระสังวรวรประสาธน์" พระราชทานนิตยภัตเดือนละ 3 ตำลึง ต่อมาทรงย้ายมาอยู่วัดบวรนิเวศราชวรวิหาร 
หม่อมเจ้าพระสังวรวรประสาธน์ ประชวรอาเจียนเป็นพระโลหิตมาตั้งแต่วันที่ 22 เมษายน พ.ศ. 2442 จนถึงวันที่ 29 เมษายน เวลาเช้า 3 โมง 30 นาที จึงสิ้นชีพิตักษัย สิริชันษาได้ 35 ปี
วิทยาลัยพณิชยการธนบุรี สถาบันการอาชีวศึกษากรุงเทพมหานคร

วิทยาลัยพณิชยการธนบุรี (Thonburi Commercial College) เป็นวิทยาลัยด้านพาณิชยการที่เก่าแก่และมีชื่อเสียงแห่งหนึ่งของประเทศไทย ได้รับเลือกเป็นสถานศึกษาดีเด่นในปี พ.ศ. 2541 และ สถานศึกษามาตรฐานอาชีวศึกษาดีเด่นในปี พ.ศ. 2542 สังกัดสถาบันการอาชีวศึกษากรุงเทพมหานคร โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
ประวัติ.
วิทยาลัยพณิชยการธนบุรี ได้ก่อตั้งขึ้นตามประกาศกระทรวงศึกษาธิการ ณ วันที่ 23 กุมภาพันธ์ พ.ศ. 2500 เดิมชื่อ "โรงเรียนพณิชยการธนบุรี" สังกัดกองโรงเรียนพาณิชย์และอุตสาหกรรม กรมอาชีวศึกษา เนื่องจากการศึกษาด้านพาณิชยการสมัยก่อนมีเพียงแห่งเดียวคือ "โรงเรียนพณิชยการพระนคร" (ปัจจุบันคือ มหาวิทยาลัยเทคโนโลยีราชมงคลพระนคร)จึงไม่เพียงพอต่อความต้องการ กระทรวงศึกษาธิการจึงต้องจัดหาที่เรียนเพิ่มเติม จึงได้แต่งตั้งขุนวิทยาวุฑฒิ (นวม ชัยรัตน์) ผู้อำนวยการกองโรงเรียนพาณิชย์และอุตสาหกรรม กรมอาชีวศึกษา ดำเนินการจัดหาที่เรียน และในขณะเดียวกัน พระมหาระมัด โชติปาโล เจ้าอาวาสวัดบางแวก มีความมุ่งหมายสร้างโรงเรียนประชาบาล เพื่อให้การศึกษาแก่บุตรหลานในละแวกนี้ และได้สร้างเรือนไม้ 2 หลัง แต่เนื่องจากเกิดปัญหาขัดข้องบางประการจึงไม่สำเร็จตามมุ่งหมาย ต่อมา ขุนวิทยาวุฑฒิ จึงกราบเรียนท่านเจ้าอาวาสวัดบางแวกให้ทราบและแจ้งความประสงค์ว่าทางกระทรวงศึกษาธิการต้องการสร้างสถานศึกษาด้านพาณิชยการเพิ่มเติม ท่านเจ้าอาวาสจึงมีความยินดี และมีความตั้งใจเพื่อให้ความมุ่งหมายสำเร็จ จึงได้ขายอาคารไม้สองหลังพร้อมยกที่ดินให้กับโรงเรียนจำนวน 9 ไร่ 3 งาน 2 ตารางวา โดยไม่มีค่าเช่าแต่ประการใดทั้งสิ้น โดยเปิดการสอนจริงเมื่อวันที่ 17 พฤษภาคม 2500 โดยมี อาจารย์สัณห์ พรนิมิตร ผู้ช่วยอาจารย์ใหญ่โรงเรียนพณิชยการพระนคร มาดำรงตำแหน่งอาจารย์ใหญ่โรงเรียนพณิชยการธนบุรีเป็นท่านแรก
ต่อมากรมอาชีวศึกษาเล็งเห็นความจำเป็น ที่จะต้องเปิดสอนระดับประกาศนียบัตรวิชาชีพชั้นสูง (ปวส.) และเห็นว่าโรงเรียนพณิชยการธนบุรีเป็นสถาบันที่มีความพร้อม ประกอบด้วยนักเรียนที่มีระเบียบวินัยเป็นที่เชื่อถือแก่บุคคลภายนอก จึงมีคำสั่งให้เปิดสอนระดับประกาศนียบัตรวิชาชีพชั้นสูง (ปวส.) และยกฐานะขึ้นเป็น "วิทยาลัยพณิชยการธนบุรี" ในปี พ.ศ. 2514 
โดยมีการจัดการเรียนการศึกษาในหลักสูตรดังต่อไปนี้ตามลำดับ
สัญลักษณ์.
ตราประจำวิทยาลัยพณิชยการธนบุรีเดิม
การศึกษา.
ในปัจจุบัน (ปีการศึกษา 2560) วิทยาลัยได้จัดการศึกษาตามหลักสูตร
ดังต่อไปนี้
บริแทนเนีย

บริแทนเนีย (/brɪˈtæn.jə/) เป็นชื่อที่ชาวโรมันใช้เรียกภูมิภาคบริเตนใหญ่หรือบริเตนใหญ่และไอร์แลนด์อันเป็นที่อยู่อาศัยของชาวบริติช, ชาวเบลไก และชาวพิกต์ นอกจากนี้ ยังเป็นชื่อที่ตั้งให้แก่สตรีซึ่งเป็นบุคคลวัตของเกาะบริเตนใหญ่ 
ใน ค.ศ. 43 จักรวรรดิโรมันได้บุกครองเกาะบริเตนและจัดตั้งมณฑลขึ้นชื่อว่า "บริตันนิอา" (Britannia) ซึ่งกินพื้นที่เกาะบริเตนทางทิศใต้ของแคลิโดเนีย (สกอตแลนด์ในปัจจุบัน) โดยชื่อบริตันนิอามีรากศัพท์มาจากศัพท์กรีกว่า "Brettaniai" ต่อมาในคริสต์ศตวรรษที่ 2 บริตันนิอาได้มีรูปลักษณ์อย่างมนุษย์ขึ้น เป็นเทพีทรงสามง่ามและเกราะอย่างโรมันและสวมหมวกโลหะคอรินเธียน แม้จักรวรรดิโรมันจะล่มสลายลงในศตวรรษที่ 5 แต่คำว่า Britannia ก็ยังเป็นที่ใช้อยู่ทั้งในเกาะบริเตนและในต่างประเทศ 
เทพีบริแทนเนียนี้ได้กลายเป็นบุคลาธิษฐานประจำชาติ (National personification) ของเกาะบริเตนในรัชสมัยของสมเด็จพระราชินีนาถเอลิซาเบธที่ 1 แห่งอังกฤษ และต่อมาได้พัฒนาเป็นสัญลักษณ์แทนลัทธิจักรวรรดินิยมของจักรวรรดิอังกฤษ ในประเทศนิวซีแลนด์เองก็มีการสร้างบุคลาธิษฐานประจำชาติขึ้นมา โดยตั้งชื่อให้ว่า "ซีแลนเดีย" (Zealandia) เป็นบุตรีของบริแทนเนีย ซึ่งซีแลนด์เดียปรากฏอยู่บนตราแผ่นดินของนิวซีแลนด์
คิม ซา-รัง

คิม ซา-รัง (เกิด 12 มกราคม 1978) เป็นนักแสดงและนางแบบชาวเกาหลีใต้ เธอเป็นที่รู้จักอย่างดีในละครเรื่อง "เสกฉันให้เป็นเธอ", "แค้นเพื่อรัก" และ "อึนดงยอดรัก" นอกจากนี้เธอยังเป็นที่รู้จักในฐานะผู้ชนะในการประกวดมิสโคเรีย 2000 และเป็นตัวแทนของประเทศไปประกวดนางงามจักรวาล 2001 ที่ปวยร์โตรีโก และได้รับรางวัลชุดประจำชาติยอดเยี่ยมเป็นคนที่สี่ในรอบ 18 ปี ถัดจากจง-จุน คิม ในปี 2015 เธอกลายเป็นฟรีเอเยนต์ หลังออกจากเบรฟเอนเตอร์เทนเมนต์
ชีวิตในวัยเด็กและการศึกษา.
คิม ซา-รัง เกิดเมื่อวันที่ 12 มกราคม 1978 ในแทกู ประเทศเกาหลีใต้ เธอจบการศึกษาจากโรงเรียนมัธยมกวังย็อง จากนั้นเธอศึกษาต่อที่มหาวิทยาลัยยงอิน ในระดับปริญญาตรีและโท สาขาดนตรีเกาหลีแบบดั้งเดิม
อาชีพ.
มิสโคเรีย.
คิมได้รับตำแหน่งมิสโคเรียเมื่อวันที่ 28 พฤษภาคม 2000 ที่ศูนย์วัฒนธรรมเซจง สถานที่เดียวกับนางงามจักรวาล 1980 เธอเป็นตัวแทนของประเทศเกาหลีใต้ไปประกวดนางงามจักรวาล 2001 และได้รับรางวัลชุดประจำชาติยอดเยี่ยม ในชุดฮันบก
2000–ปัจจุบัน: บทบาททางการแสดง.
คิมเริ่มงานแสดงในละครปี 2000 เรื่อง "Anger of Angel" ในบทสนับสนุน ออกอากาศทางช่องเอสบีเอส ในปี 2001 เธอได้แสดงละครเรื่อง "How Should I Be" ในปีเดียวกันนั้น เธอได้รับบทสำคัญในละครรักนาฏกรรมเรื่อง "Mina" ละครได้รับการตอบรับอย่างดี และคิมได้รับการยกย่องว่าเป็นดาวรุ่งพุ่งแรง ในปี 2002 เธอได้แสดงภาพยนตร์เรื่อง "Birth of a Man" และรับบทเป็นอึลซุก ในละครเรื่อง "Affection" ในปี 2003 เธอปรากฏตัวในละครเรื่อง "รักข้ามภพ" แสดงร่วมกับซ็อง ยู-รีและโซ จี-ซ็อบ และได้แสดงคู่กับโช อิน-ซ็อง ในภาพยนตร์รักตลกเรื่อง "คนละขั้ว รักกันไม่ง่าย" ต่อมาเธอได้แสดงในบทฮัน ดา-จ็อง หญิงสาวที่เติบโตมาในสถานเลี้ยงเด็กกำพร้า ประกบกับเรนและชิน มิน-อา ในละครเรื่อง "แค้นเพื่อรัก" กำกับโดยคิม กยู-แท ในปี 2005 สำหรับบทนี้คิมได้รับรางวัลเคบีเอสดราม่าอะวอดส์ สาขานักแสดงสมทบหญิงยอดเยี่ยม ปีถัดมาเธอแสดงในภาพยนตร์ตลกเรื่อง "คุณครูฮอตผมอยากกอดครับ"
ในปี 2007 คิมรับบทเป็นอออูดง นางรำและนักกวีในสมัยราชวงศ์โชซ็อน ในละครอิงประวัติศาสตร์เรื่อง "บันทึกรักคิมชูซอน สุภาพบุรุษมหาขันที" ในปีเดียวกัน เธอแสดงละครเรื่อง "รักสลับขั้ว" ปีถัดมา เธอแสดงในละครเรื่อง "สัญญารักที่โตเกียว" เป็นเรื่องราวความรักของนักแสดงสาวกับเชฟหนุ่มคู่หนึ่งที่ตกหลุมรักกันในญี่ปุ่น นำแสดงร่วมกับคิม แท-อู จากนั้นได้แสดงภาพยนตร์ของไซด์สพิกเจอส์ เรื่อง "Radio Dayz" ที่ออกฉายในเดือนมกราคม ปีเดียวกัน ต่อมาในปี 2010 เธอได้แสดงละครเรื่อง "เสกฉันให้เป็นเธอ" ในบทยุนซึล ผู้กำกับโฆษณาที่ประสบความสำเร็จ ละครเรื่องนี้ได้รับความนิยมและได้รับเสียงวิจารณ์ที่ดี ทำให้เธอได้รับการเสนอชื่อเข้าชิงรางวัลเอสบีเอสดราม่าอะวอดส์ 2010 สาขานักแสดงสมทบหญิงยอดเยี่ยม แต่พ่ายให้กับอี ซู-คย็อง นักแสดงจากละครเรื่อง "ประธานาธิบดีคุณนายกับคุณชายบอดีการ์ด" ในเดือนสิงหาคม 2014 คิมเซ็นสัญญากับเบรฟเอนเตอร์เทนเมนต์ เป็นระยะเวลา 1 ปี และยังเป็นนักแสดงคนแรกที่ได้เซ็นสัญญากับค่ายอีกด้วย
คิมไม่มีผลงานสี่ปี จนในปี 2015 เธอกลับมาแสดงละครอีกครั้งทางช่องเจทีบีซีเรื่อง "อึนดงยอดรัก" รับบทเป็นหญิงสาวผู้สูญเสียความทรงจำ สำหรับบทนี้คิมได้รับการเสนอชื่อเข้าชิงรางวัลโคเรียดราม่าอะวอดส์ สาขานักแสดงนำหญิงดีเด่น และรางวัลเอแพนสตาร์อะวอดส์ สาขานักแสดงนำหญิงดีเด่น ประเภทมินิซีรีส์ขนาดสั้น ในวันที่ 14 กันยายน 2015 เธอทำงานโดยไม่มีเอเยนต์ หลังตัดสินใจไม่ต่อสัญญากับเบรฟเอนเตอร์เทนเมนต์ ในปีเดียวกัน "เดอะลิสต์ 2015" รายการทางช่องทีวีเอ็น จัดให้เธอเป็น "ผู้หญิงที่มีรูปร่างดีที่สุดในวงการบันเทิงเกาหลี"
สาธารณรัฐโนลี

สาธารณรัฐโนลี (ลีกูรา: Nöi) เป็นสาธารณรัฐพาณิชยนาวี (Maritime republic) ขนาดเล็กแห่งหนึ่งในยุโรป มีเอกราชช่วงปี ค.ศ. 1192 ถึง ค.ศ. 1797 ถือเป็นจุลรัฐในที่อยู่มารอดยาวนานถึง 605 ปี ก่อนถูกนโปเลียน โบนาปาร์ตทรงรุกราน ทำให้อธิปไตยของโนลีสิ้นสุดลง
ปัจจุบันพื้นที่ของสาธารณรัฐโนลีเป็นส่วนหนึ่งของเมืองโนลี จังหวัดซาโวนา แคว้นลีกูเรีย ประเทศอิตาลี
ประวัติ.
สาธารณรัฐโนลีก่อตั้งขึ้นเมื่อวันที่ 7 สิงหาคม ค.ศ. 1192 ตามพระบรมราชโองการในจักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์
แม้ประเทศนี้จะมีขนาดเล็ก แต่กลับมีภูมิประเทศอันเหมาะสมสำหรับการค้าทางทะเลด้วยมีท่าเรือและอู่ต่อเรืออย่างดี ทำให้ที่นี่เป็นย่านการค้าที่สำคัญแห่งหนึ่ง ทั้งมีความสัมพันธ์อันดีกับสาธารณรัฐเจนัว สังเกตได้จากพ่อค้าเมืองโนลีจะจ่ายภาษีเพียงเหรียญเดียวเพื่ออนุญาตทำการค้าในเจนัว ขณะที่พ่อค้าสเปนที่จะเข้าไปค้าขายในเจนัวต้องจ่ายภาษีถึง 60 เหรียญ และจากการที่โนลีมีอู่ต่อเรือชั้นดี ก็ยิ่งอำนวยให้โนลีมีทัพเรือที่ยิ่งใหญ่แม้จะประเทศจะเล็กก็ตาม ทั้งนี้โนลีได้รับการคุ้มครองจากเจนัว เนื่องจากชาวเรือจากเจนัวมักจอดเรือพักที่ท่าเรือโนลี ทั้งนี้โนลีเคยมีกรณีพิพาทกับซาโวนา (Savona) หลายครั้ง อาทิ การแย่งชิงเมืองสโปตอร์โน (Spotorno) ในปี ค.ศ. 1227 โนลีจึงพยายามเป็นพันธมิตรของเจนัวตั้งแต่ปี ค.ศ. 1202 และยังคงความเป็นพันธมิตรกับเจนัวจนกระทั่งโนลีล่มสลายในปี ค.ศ. 1797
สาธารณรัฐโนลีถูกนโปเลียน โบนาปาร์ตทรงรุกรานเมื่อวันที่ 2 ธันวาคม ค.ศ. 1797
ธงชาติ.
สาธารณรัฐโนลีมีธงชาติมาตั้งต่คริสต์ศตวรรษที่ 13 โดยเป็นธงรูปกางเขนสีขาวพื้นสีแดง ตรงข้ามกับธงของสาธารณรัฐเจนัวที่มีกางเขนสีแดงกับพื้นธงสีขาว กระนั้นเรือเดินสมุทรหลายลำของโนลีมักชักธงเจนัวเสียมากกว่า เนื่องจากได้รับความเคารพมากกว่า
ยาคท์พันท์เซอร์ 4

"ยาคท์พันท์เซอร์" 4 (รถถังนักล่า) เป็นรถถังพิฆาตสร้างขึ้นโดยนาซีเยอรมนีในช่วงระหว่างสงครามโลกครั้งที่สอง ซึ่งได้รับการดัดแปลงมาจากฐานรถถังของพันท์เซอร์ 4
ยาคท์ทีเกอร์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ยาคท์ทีเกอร์ ("เสือนักล่า") เป็นรถถังหนักพิฆาตสร้างโดยนาซีเยอรมนีในช่วงระหว่างสงครามโลกครั้งที่สอง ซึ่งได้รับการดัดแปลงมาจากฐานรถถังของทีเกอร์ 2
พันท์เซอร์ 7 เลอเวอ

พันท์เซอร์คัมพฟ์วาเกิน 7 เลอเวอ  เป็นแผนงานสุดยอดรถถังหนัก ได้รับการออกแบบโดยครุพพ์ (Krupp) จากรัฐบาลเยอรมันระหว่างสงครามโลกครั้งที่สอง โครงการนี้มีชื่อรหัสไว้ตั้งแต่ต้นว่า VK 70.01 (K) มันไม่เคยได้ออกจากกระดานออกแบบเลย และถูกทิ้งไปในวันที่ 5-6 มีนาคม 1942 เพื่อสนับสนุนส่งเสริมรถถังหนักของปอร์เช่คือ รถถังแพนเซอร์ 8 มัส
ซีบิล (แมว)

ซีบิล (พ.ศ. 2549 – 27 กรกฎาคม พ.ศ. 2552) เป็นแมวที่อาศัยอยู่บ้านเลขที่ 11 และ 10 ถนนดาวนิง ทำหน้าที่เป็นหัวหน้าแมวจับหนูประจำสำนักคณะรัฐมนตรี ในรัฐบาลของกอร์ดอน บราวน์
ประวัติ.
ซีบิลเป็นสัตว์เลี้ยงของเอลิสแตร์ ดาร์ลิง (Alistair Darling) รัฐมนตรีว่าการกระทรวงการคลัง ตั้งชื่อตามซีบิล ฟอว์ลตี (Sybil Fawlty) จากตัวละครในรายการโทรทัศน์ฟอว์ลตีทาวเวอส์ (Fawlty Towers) 
ซีบิลเข้ามาเป็นผู้จับหนูประจำสำนักงานคณะรัฐมนตรีตั้งแต่เดือนกันยายน พ.ศ. 2550 เธอเป็นแมวที่มีขนขาวดำตัวแรกของถนนดาวนิง หลังจากที่ฮัมฟรีย์ซึ่งออกไปก่อนหน้า เนื่องจากเชอรี แบลร์ ภริยาโทนี แบลร์ นายกรัฐมนตรี เกลียดแมว เดือนมกราคม พ.ศ. 2552 ซีบิลถูกส่งกลับเอดินบะระ เธอตายเมื่อวันที่ 27 กรกฎาคม พ.ศ. 2552 ที่เอดินบะระ เนื่องจากป่วย
สนามกีฬาเรียซอร์

สนามกีฬาเรียซอร์  หรือชื่อเต็มว่า สนามกีฬาเทศบาลเรียซอร์  สนามฟุตบอลเหย้าของเดปอร์ติโบเดลาโกรุญญา สโมสรฟุตบอลในระดับลาลิกา ลีกสูงสุดของประเทศสเปน มีที่ตั้งอยู่ที่เมืองอาโกรุญญา แคว้นกาลิเซีย ประเทศสเปน มีความจุทั้งสิ้น 34,600 คน
สนามแห่งนี้เริ่มสร้างเมื่อปี ค.ศ. 1940 และเสร็จเมื่อปี ค.ศ. 1944 โดยใช้งานนัดแรกเมื่อเดปอร์ติโบเดลาโกรุญญาพบกับบาเลนเซีย ซึ่งเดปอร์ติโบเดลาโกรุญญาเป็นฝ่ายแพ้ไป 3–2 และใช้เป็นสนามแข่งขันในรอบชิงชนะเลิศโกปาเดลเรย์ในปี ค.ศ. 1947 ระหว่างเรอัลมาดริดและอัสปัญญ็อล ซึ่งเรอัลมาดริดได้แชมป์รายการนี้เป็นสมัยที่ 9 และถูกใช้เป็นสนามในการแข่งขันฟุตบอลโลก 1982 ที่สเปนเป็นเจ้าภาพ โดยใช้เป็นสนามในการแข่งขันรอบแรกของกลุ่มหนึ่ง แข่งขันทั้งสิ้น 3 นัด ได้แก่
หาดปากเมง

หาดปากเมง เป็นชายหาดแห่งหนึ่งในประเทศไทย ตั้งอยู่ในพื้นที่ตำบลไม้ฝาด อำเภอสิเกา จังหวัดตรัง ปัจจุบันอยู่ในความดูแลของอุทยานแห่งชาติหาดเจ้าไหม ซึ่งอยู่ใกล้กัน เป็นชายหาดแห่งหนึ่งที่ขึ้นชื่อและเป็นสถานที่ท่องเที่ยวที่ได้รับนิยมของจังหวัดตรัง ได้ชื่อว่าเป็นสถานที่ท่องเที่ยวแห่งแรก ๆ ที่ผู้คนมักคิดถึงและไปท่องเที่ยวของจังหวัดตรัง
หาดปากเมง อยู่ห่างตัวอำเภอเมืองตรังประมาณ 35 กิโลเมตร เป็นชายหาดรูปพระจันทร์เสี้ยวติดช่องแคบมะละกาของมหาสมุทรอินเดีย เมื่อน้ำลดลงต่ำสุดจะมีความกว้างขวาง 500 เมตร จนสามารถขับรถยนต์ลงไปได้ เพราะทรายมีความหนาแน่นเพียงพอที่จะรองรับน้ำหนักรถได้ มีจุดสังเกต คือ เขารูปคล้ายคนขนาดยักษ์นอนหงายอยู่ มีชื่อเรียกว่า "เขาเมง" หรือ "เกาะเมง" อันที่มาของชื่อเรียก ซึ่งมาจากนิทานพื้นบ้านเรื่องของเฒ่าเมง ผู้เฒ่าชาวประมงที่กำลังจะแต่งงานลูกสาวชื่อ มุก กับพระยาลันตา มีความงามอย่างยิ่งยามพระอาทิตย์ตก ขนาบด้วยแนวต้นสนทะเลยาว 5 กิโลเมตร ถัดออกไปทางอุทยานแห่งชาติหาดเจ้าไหมยังมีสะพานคอนกรีต 2 แห่ง ที่นิยมใช้เป็นสถานที่ตกปลาอีกด้วย
นอกจากนี้แล้ว ยังเป็นสถานที่ตั้งของท่าเรือปากเมง ซึ่งเป็นท่าเรือที่รับส่งนักท่องเที่ยวเดินทางไปเที่ยวยังเกาะต่าง ๆ ที่อยู่ในบริเวณทะเลจังหวัดตรัง เช่น เกาะมุก, ถ้ำมรกต, เกาะไหง
ทะเลฤๅอิ่ม

ทะเลฤๅอิ่ม เป็นละครโทรทัศน์ไทย สร้างครั้งแรกปี พ.ศ. 2545 นำแสดงโดย อนันดา เอเวอร์ริ่งแฮม, รพีภัทร เอกพันธ์กุล, พลอย จินดาโชติ, เบญจสิริ วัฒนา จากบทประพันธ์ของ สุวรรณี สุคนธา บทโทรทัศน์โดย หม่อมหลวงพันธุ์เทวนพ เทวกุล กำกับการแสดงโดย หม่อมหลวงพันธุ์เทวนพ เทวกุล ผลิตโดย ทีมงานละครไทย ไอทีวี ออกอากาศทุกวันพฤหัสบดีถึงเสาร์ เวลา 21.30 – 22.30 น. ทางช่อง ITV เมื่อวันที่ พ.ศ. 2545 – พ.ศ. 2545
เพลงประกอบละคร.
พ.ศ. 2545
ข้อมูลการออกอากาศ.
พ.ศ. 2545
สโมสรฟุตบอลเอาคส์บวร์ค

สโมสรฟุตบอลเอาคส์บวร์ค  มีชื่อเต็มว่า สโมสรจดทะเบียนฟุสบัลคลุบเอาคส์บวร์ค 1907  เป็นสโมสรฟุตบอลจากเมืองเอาคส์บวร์ค รัฐบาวาเรีย ประเทศเยอรมนี ปัจจุบันสโมสรลงเล่นในบุนเดิสลีกาซึ่งเป็นลีกฟุตบอลชั้นสูงสุดของเยอรมนี ก่อตั้งเมื่อ ค.ศ. 1907 ในนาม "ชมรมฟุตบอลอะเลมาเนียเอาคส์บวร์ค" (Fußball-Klub Alemania Augsburg) ต่อมาระหว่าง ค.ศ. 1921–1969 ลงแข่งในนาม "เบเซเอาคส์บวร์ค" (BC Augsburg) ปัจจุบันเอาคส์บวร์คเป็นสโมสรฟุตบอลที่มีขนาดใหญ่ที่สุดในภาคชวาเบินของรัฐบาวาเรียด้วยจำนวนสมาชิกมากกว่า 14,500 คน นอกจากนี้ยังมีกลุ่มแฟนคลับอย่างเป็นทางการอีก 75 กลุ่ม สนามเหย้าของทีมคือเอาคส์บวร์คอาเรนา (ปัจจุบันมีชื่อพาณิชย์ว่า "เวเวคาอาเรนา; WWK Arena") มีความจุ 30,660 คน
ก่อนหน้านี้เอาคส์บวร์คเป็นสโมสรที่มีผลงานในแต่ละฤดูกาลอยู่ระหว่างลีกสองกับลีกสาม แต่ในช่วงต้น ค.ศ. 2000 เอาก์บวร์คประสบความยากลำบากจากการตกลงไปถึงลีกชั้นสี่ และลงเล่นนาน 2 ฤดูกาลจึงทำผลงานได้ดีขึ้น ขึ้นชั้นสู่ลีกสองในปี ค.ศ. 2006 และขึ้นชั้นสู่บุนเดิสลีกาเป็นครั้งแรกในประวัติศาสตร์สโมสรในปี ค.ศ. 2011 และยังคงรักษาชั้นมาได้จนถึงปัจจุบัน
ประวัติ.
ฤดูกาลของเอาคส์บวร์ค.
ตารางแสดงผลงานในฤดูกาลที่ผ่านมาของเอาคส์บวร์ค
A. <templatestyles src="การอ้างอิง/styles.css"/>^ ก่อน ค.ศ. 1995 หากแข่งชนะได้ 2 แต้ม หลังจากนั้นเป็นต้นมา เปลี่ยนเป็น 3 แต้ม
 "ณ วันที่ 24 พฤษภาคม ค.ศ. 2021 "
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
เซ็นสัญญา.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
เกียรติประวัติ.
<templatestyles src="Col-begin/styles.css"/>
ลิลี ออลดริดจ์

ลิลี ม้อด ออลดริดจ์  เป็นนางแบบชาวอเมริกันเชื้อสายอังกฤษ อดีตหนึ่งในนางฟ้าวิกตอเรียส์ซีเคร็ต และนางแบบของสปอตส์อิลลัสเตรตทิด ปรากฏบนหน้าปกครบรอบห้าสิบปีของนิตยสารดังกล่าวร่วมกับคริสซี ทีเกน และนีนา อักดาล
อาเลซังดรา อังบรอซียู

อาเลซังดรา โกรีนี อังบรอซียู (เกิด 11 เมษายน ค.ศ. 1981) เป็นนางแบบและนักแสดงชาวบราซิล เธอเป็นที่รู้จักในนามของอดีตนางฟ้าวิกตอเรียส์ซีเคร็ต และเป็นนางแบบให้กับแบรนด์เน็กซ์ พีแอลซี, อาร์มานี่, คริสตีย็อง ดียอร์, และราล์ฟ ลอเร็น
ในปี 2012 ฟอบส์จัดอันดับให้เธออยู่ลำดับที่หก ของนางแบบที่ทำรายได้มากที่สุดในโลก คาดว่าประมาณ 6.6 ล้านดอลลาร์สหรัฐฯ เธอมักถูกอ้างจากสื่อว่าเป็นผู้หญิงที่เซ็กซี่ที่สุดแห่งหนึ่งของโลก
ในฐานะแบรนด์แอมบาสเดอร์วิกตอเรียส์ซีเคร็ต เธอได้รับเลือกให้เป็นหนึ่งใน "บุคคลที่สวยที่สุดในโลก" จากนิตยสารพีเพิล ในเดือนพฤษภาคม ปี 2007
พระมหาเทวีแห่งสุโขทัย (พระชายาในสมเด็จพระบรมราชาธิราชที่ 1)

มหาเทวี เป็นฝ่ายในที่ไม่ปรากฏพระนามแห่งอาณาจักรสุโขทัยพระองค์หนึ่ง ปรากฏเพียงว่าเป็นพระขนิษฐาในพระมหาธรรมราชาที่ 1 (ลือไทย) และเป็นพระชายาพระองค์หนึ่งในสมเด็จพระบรมราชาธิราชที่ 1 แห่งกรุงศรีอยุธยา โดยพระองค์ได้ขึ้นครองเมืองสุโขทัยระยะหนึ่งหลังต่อจากพระมหาธรรมราชาที่ 1 ผู้เป็นพระเชษฐา หลังพระองค์เสด็จสวรรคตพระราชอำนาจจึงตกอยู่กับพระศรีเทพาหูราช พระราชโอรส
พระราชประวัติ.
แต่เดิมอาณาจักรสุโขทัยมีอาณาเขตกว้างขวางกินอาณาบริเวณตั้งแต่ที่ราบลุ่มภาคกลาง และติดต่อกับกลุ่มรัฐสุพรรณภูมิทางฝั่งตะวันตก หลังการเกิดขึ้นของอาณาจักรอยุธยา กาลนั้นสมเด็จพระรามาธิบดีที่ 1 ได้ยกทัพเข้ายึดเมืองสรลวงสองแควช่วงปี พ.ศ. 1902-1905 แล้วส่งขุนหลวงพะงั่ว เจ้าจากวงศ์สุพรรณภูมิมาปกครองแทน ช่วงเวลานั้นพระมหาธรรมราชาที่ 1 (ลือไทย) จำต้องส่งบรรณาการเป็นอันมากเพื่อขอเมืองคืน ในเวลาต่อมาสมเด็จพระรามาธิบดีที่ 1 ก็ทรงพระราชทานเมืองต่าง ๆ คืนอย่างมีเงื่อนไข คือให้พระมหาธรรมราชาที่ 1 ครองแต่เมืองสรลวงสองแคว แล้วให้พระขนิษฐาของพระมหาธรรมราชาที่ 1 ไปครองเมืองสุโขทัยแทน ส่วนขุนหลวงพะงั่วนั้นให้กลับไปปกครองเมืองสุพรรณภูมิตามเดิม
ช่วงเวลานี้มหาเทวีคงเข้าเป็นพระชายาพระองค์หนึ่งของขุนหลวงพะงั่ว ซึ่งเป็นเจ้านายจากสุพรรณภูมิ จนมีพระราชโอรสด้วยกันพระองค์หนึ่งคือ พระศรีเทพาหูราช
หลังสมเด็จพระรามาธิบดีที่ 1 เสด็จสวรรคต สมเด็จพระราเมศวรเสด็จจากเมืองละโว้ขึ้นเสวยราชย์ต่อ แต่เมื่อขุนหลวงพะงั่วเสด็จมายังกรุงศรีอยุธยา สมเด็จพระราเมศวรก็ทรงถวายราชสมบัติให้ขุนหลวงพะงั่วครองราชย์เป็น "สมเด็จพระบรมราชาธิราชที่ 1" หลังเสวยราชย์แล้วพระองค์ทรงเข้ายึดเมืองเหนือทั้งปวง (เมืองเหนือคือแคว้นสุโขทัย) ที่เจ้านายวงศ์พระร่วงแย่งชิงอำนาจกัน หลังพระมหาธรรมราชาที่ 1 เสด็จสวรรคต สมเด็จพระบรมราชาธิราชที่ 1 ก็ทรงมอบเมืองสุโขทัยให้มหาเทวีซึ่งเป็นพระชายาครองดังเดิม ดังปรากฏในจารึกวัดช้างล้อม และจารึกวัดวัดตระพังช้างเผือกว่ายืนยันว่ามหาเทวีครองเมืองสุโขทัยจนกระทั่งสวรรคต หลังครองเมืองได้ 7 ปี ดังปรากฏใน "จารึกวัดช้างล้อม" ความว่า
"...เมื่อสมเด็จมหาธรรมราชาเสวยพิราไลยไคลจากพรากเสีย พ่อนมเข้าบวชในสำนักมหาเถรพุทธสาคร อันทันมรไปด้วยเถรานุเถรทั้งหลาย ให้บุญไปแก่พ่อแม่พี่น้องพวกพ้องเผ่าพันธุ์อันเหง้าเจ้าไทอันไปสู่ปรโลกพู้น ๐ ถัดนั้นมหาเทวีสวรรคาลัยไปโสด ๐ พ่อนมเข้าบวชในสำนักมหาเถรอนุราธอันลุกแต่สิงหลมา ๐ พระญาศรีเทพาหูราชเอาออกมาช่วยสร้างบ้านสร้างเมือง ๐ ได้บ่ให้เคืองใจไพร่ฟ้าข้าคนพลทั้งหลายให้วายทุลุ...นดา..."
ต่อมาพระศรีเทพาหูราช พระโอรสของพระมหาเทวีมีสิทธิครองกรุงสุโขทัยต่อ แต่ทรงประสบปัญหากระทบกระทั่งกับเครือญาติฝ่ายหน้าในพระมหาธรรมราชาที่ 1 จนต้องให้พ่อนมไสดำ ข้าราชบริพารของพระมหาธรรมราชาที่ 1 และเป็นสามีของแม่นมเทดมาเป็นคนกลางระงับข้อขัดแย้งและช่วยราชการจนสามารถครองเมืองสุโขทัยในปี พ.ศ. 1927
โจเซฟีน สไครเวอร์

โจเซฟีน สไครเวอร์ (เกิด 14 เมษายน 1993) นางแบบชาวเดนมาร์ก เธอเป็นหนึ่งในนางฟ้าวิกตอเรียส์ซีเคร็ต นับตั้งแต่การเปิดตัวของเธอ เธอก็ได้เข้าร่วมโชว์มากกว่า 300 งาน และได้รับการกล่าวถึงในนิตยสารหลายๆ ฉบับ เช่น แวนนิตี้แฟร์ แอล โว้ก ฮาร์เปอส์บะซาร์ และมารี แคลร์
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
วิทยาลัยพยาบาลบรมราชชนนี อุดรธานี

วิทยาลัยพยาบาลบรมราชชนนี อุดรธานี  เป็นวิทยาลัยในสังกัด คณะพยาบาลศาสตร์ สถาบันพระบรมราชชนก กระทรวงสาธารณสุข
ประวัติ.
เดิมชื่อโรงเรียนผู้ช่วยพยาบาล แรกเริ่มก่อตั้งที่ 33/25 ตำบลหมากแข้ง อำเภอเมืองอุดรธานี จังหวัดอุดรธานี เมื่อปี พ.ศ. 2518 ตามนโยบายของกระทรวงสาธารณสุข เพื่อเป็นการเร่งรัดการผลิตบุคลากรทางพยาบาลให้เพียงพอกับความต้องการของประเทศไทยในขณะนั้น ซึ่งต่อมามีนักศึกษาเพิ่มขึ้นเป็นจำนวนมาก ทำให้ยากต่อการขยายตัว เนื่องจากมีพื้นที่จำนวน 7 ไร่ ซึ่งคับแคบมากและยากต่อการเดินทางเข้าออก จึงได้ย้ายมาอยู่ที่พื้นที่ในปัจจุบันเมื่อปี พ.ศ. 2538
หลักสูตร.
ปัจุบันเปิดสอนระดับปริญญาตรี 1 หลักสูตรคือ
เทย์เลอร์ ฮิลล์

เทย์เลอร์ มารี ฮิลล์ (เกิด 5 มีนาคม 1996) เป็นนางแบบชาวอเมริกัน ปัจจุบันเธอเป็นหนึ่งในนางฟ้าวิกทอเรียส์ซีเคร็ตตั้งแต่ปี 2015
ผลงาน.
โทรทัศน์
มนุษย์ครึ่งเทพ

มนุษย์ครึ่งเทพ  มักจะหมายถึงเทพที่มีความสำคัญน้อยในตำนานเทพปกรณัมกรีก ซึ่งอาจจะเป็นอมตะหรือไม่ก็ได้ มนุษย์ครึ่งเทพจะเกิดจากเทพและมนุษย์ หรือบางทีอาจจะเกิดจากวีรบุรุษที่ได้รับสถานะเทพเจ้าหลังจากที่เสียชีวิตไปแล้ว
ศัพทมูลวิทยา.
ความหมายของมนุษย์ครึ่งเทพ (Demigod) มาจากรากศัพท์ในภาษาละตินว่า ’’semideus’’ ที่แปลว่า เป็นเทพเจ้าครึ่งหนึ่ง ซึ่งถูกใช้โดยกวีชาวโรมันที่ชื่อ ออวิด สื่อความหมายถึงเทพที่มีความสำคัญน้อย 
มนุษย์ครึ่งเทพพบในปกรณัมของหลายวัฒนธรรม เช่น ปกรณัมจีน ปกรณัมฮินดู และปกรณัมกรีก
ตัวอย่างของมนุษย์ครึ่งเทพในตำนานเทพปกรณัมกรีก เช่น
ตัวอย่างของมนุษย์ครึ่งเทพในตำนานเทพปกรณัมฮินดู เช่น
เอลซา ฮอสค์

เอลซา อันนา โซฟี ฮอสค์ (เกิด 7 พฤศจิกายน 1996) นางแบบชาวสวีเดน อดีตหนึ่งในนางฟ้าวิกตอเรียส์ซีเคร็ต และเธอยังได้ร่วมงานกับแบรนด์ชั้นนำอย่างคริสตีย็อง ดียอร์, โดลเช่ แอนด์ กาบบานา, ฟรีพีเพิล, เอชแอนด์เอ็ม, แอนนา ซุย, และเกสส์ เธอปรากฏตัวบนวิกตอเรียส์ซีเคร็ตแฟชั่นโชว์ประจำปี 2011-2018 เธอยังเล่นบาสเกตบอลในสวีเดนเป็นอาชีพอีกด้วย
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
มาร์ธา ฮันต์

<ns>0</ns>
 <revision>
 <parentid>11106747</parentid>
 <timestamp>2024-11-10T15:53:02Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11919299</origin>
 <model>wikitext</model>
 <format>text/x-wiki</format>
มาร์ธา ฮันต์ (เกิด 27 เมษายน 1986) เป็นนางแบบชาวอเมริกัน เธอเป็นที่รู้จักเป็นอย่างดีจากผลงานของเธอในฐานะนางฟ้าวิกตอเรียส์ซีเคร็ต เธอยังเป็นนางแบบให้กับฟรีพีเพิล
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สเตลลา แม็กซ์เวลล์

สเตลลา แมนส์ แม็กซ์เวลล์ (เกิด 15 พฤษภาคม 1990) นางแบบชาวไอริช ตั้งแต่ปี 2015 เธอได้เป็นนางฟ้าวิกทอเรียส์ซีเคร็ต
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
บิ๊กโฟร์ (การธนาคาร)

โดยทั่วไป คำว่า บิ๊กโฟร์ (การธนาคาร) จะพบในสื่อต่างชาติ
ที่กล่าวถึงธนาคารที่มีทรัพย์สิน และ ส่วนแบ่งตลาด ใกล้เคียงกันหรือ ธนาคารที่มีขนาดของจำนวนเงินฝากใกล้เคียงกัน 4 แห่งของแต่ล่ะประเทศ 
จีน.
ในประเทศจีน ธนาคารใหญ่ทั้ง 4 แห่งเป็นรัฐวิสาหกิจโดยมีรัฐบาลกลางของจีนเป็นเจ้าของ มีมูลค่าทรัพย์สินมากกว่า 2,500 พันล้านดอลล่าร์สหรัฐ 
สหรัฐอเมริกา.
ในสหรัฐอเมริกา ธนาคารที่ใหญ่ที่สุด 4 ลำดับ มีมูลค่าเงินฝากรวมกันทั้งสิ้น 35 % ของมูลค่าเงินฝากทั้งหมดในระบบการเงิน
ไทย.
ในยุคศักดินาก่อนการปฏิวัติสยามในปี 2475 ระบบเศรษฐกิจและธนาคารถูกควบคุม โดยมหาอำนาจอย่างอังกฤษ และ ฝรั่งเศส ทำให้ บิ๊กโฟร์ ธนาคารของไทยเป็นของอังกฤษและฝรั่งเศส
ในปี พ.ศ. 2560 ธนาคารในไทยที่มีมูลค่าทรัพย์สิน ส่วนแบ่งตลาด สูงสุด 4 ลำดับ มีมูลค่าทรัพย์สินและส่วนแบ่งตลาดมากกว่า 60 % ของมูลค่าเงินฝากทั้งหมดในระบบ
หม่อมเจ้าพระสังวรวรประสาธน์ (เล็ก)

หม่อมเจ้าพระสังวรวรประสาธน์ พระนามเดิม หม่อมเจ้าเล็ก ราชสกุลปาลกะวงศ์ เป็นพระราชาคณะฝ่ายมหานิกาย
ประวัติ.
หม่อมเจ้าพระสังวรวรประสาธน์ มีพระนามเดิมว่า หม่อมเจ้าเล็ก ประสูติเมื่อปีจอ พ.ศ. 2345 เป็นพระโอรสในพระสัมพันธวงศ์เธอ กรมหมื่นนราเทเวศร์ (ต้นราชสกุลปาลกะวงศ์) ประสูติแต่หม่อมทองสุก
หม่อมเจ้าเล็ก ปาลกะวงศ์ ทรงผนวชในรัชสมัยพระบาทสมเด็จพระพุทธเลิศหล้านภาลัย แล้วทรงศึกษาทางวิปัสสนาธุระ ถึงรัชสมัยพระบาทสมเด็จพระจอมเกล้าเจ้าอยู่หัว ทรงได้รับการแต่งตั้งเป็นพระราชาคณะที่ "หม่อมเจ้าพระสังวรวรประสาธน์" และเป็นเจ้าอาวาสวัดอมรินทรารามวรวิหาร ทรงถวายตาลปัตรแฉกงาปรุ ซึ่งพระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นลักษณะอย่างพัดด้ามจิ้ว รูปกลมมนอย่างพัดหน้านาง ยอดพัด และส้นพัด แกะลายบัว เหมือนพัดแฉก ใช้เป็นตาลปัตรสำหรับพระราชาคณะในราชตระกูลฝ่ายวิปัสสนาธุระ เดิมทรงเตรียมถวายพระเจ้าน้องยาเธอ พระองค์เจ้าอำไพ ซึ่งทรงผนวชอยู่ แต่ทรงลาผนวชเสียก่อน หม่อมเจ้าพระสังวรประสาธน์ทรงถือเป็นพระองค์แรก จนสิ้นชีพิตักษัยในปี พ.ศ. 2426
ตั้งแต่รัชกาลที่ 4 ถึงรัชกาลที่ 5 พระองค์ได้เป็นประธานสงฆ์ 15 รูปเจริญพระพุทธมนต์ในพระราชพิธีพืชมงคล
แคพิบารา

แคพิบารา  เป็นสัตว์ฟันแทะขนาดใหญ่ที่สุดในโลก ชื่อวิทยาศาสตร์คือ "Hydrochaeris hydrochaeris" เป็นสมาชิกของสกุล "Hydrochoerus" และมีสมาชิกที่อยู่ในสกุลเดียวกันที่หลงเหลืออยู่นั้นคือ "Hydrochoerus isthmius" ญาติใกล้ชิดของแคพิบาราคือหนูตะเภา มีถิ่นอาศัยในทวีปอเมริกาใต้ ในสะวันนาและป่าหนาทึบใกล้กับแหล่งน้ำ เป็นสัตว์สังคมที่อยู่รวมกันเป็นฝูงจำนวนมาก อาจพบได้มากถึง 100 ตัว แต่ส่วนมากจะอยู่เป็นฝูงแค่ 10-20 ตัวเท่านั้น แคพิบาราถูกล่าเพื่อเอาเนื้อ, หนังและไขมัน แต่ก็เป็นสัตว์ที่มีความเสี่ยงต่อการสูญพันธุ์ต่ำ
นิรุกติศาสตร์.
ชื่อวิทยาศาสตร์ทั้ง hydrochoerus และ hydrochaeris มาจากภาษากรีกโบราณที่แปลว่า ὕδωρ (hydor "น้ำ") และ χοῖρος (choiros "หมู")
การแบ่งประเภทและวิวัฒนาการ.
แคพิบาราจัดอยู่ในสายพันธุ์ Hydrochoerinae ในปี 2002 จากการศึกษาการวิวัฒนาการโมเลกุลของแคพิบารา ได้มีการยอมรับว่าแคพิบารามีความสัมพันธ์ใกล้กันชิดระหว่าง Hydrochoerus และ Kerodonซึ่งถือว่ามีความใกล้ชิดกับหนู
ลักษณะ.
แคพิบารามีลักษณะตัวเป็นทรงกระบอก ขนสั้นสีน้ำตาลแดงหรือสีน้ำตาลอมเหลือง มีลักษณะคล้ายหนูตะเภา หูสั้น ไม่มีหาง มีพังผืดที่เท้า ขนสีน้ำตาลอ่อนถึงสีดำ เมื่อโตเต็มที่อายุ 15–18 เดือน จะมีน้ำหนักมากถึง 35 ถึง 66 กิโลกรัม (77 ถึง 146 ปอนด์) ลำตัวอาจยาวประมาณ 45-60 เซนติเมตร ตัวเมียจะมีน้ำหนักมากกว่าตัวผู้เล็กน้อย มีพังผืดที่ขาหลังและขาหลังจะยาวกว่าขาหน้าเล็กน้อย เท้าหลังมี 3 นิ้วในขณะที่เท้าหน้านั้นจะมี 4 นิ้ว เป็นสัตว์ที่ว่ายน้ำและดำน้ำเก่ง นอนแช่น้ำได้ทั้งวันแม้ในเวลาขับถ่ายหรือผสมพันธุ์ เพราะชื่นชอบน้ำเป็นชีวิตจิตใจ จะขึ้นจากน้ำก็ต่อเมื่อออกหาอาหารในช่วงเช้าและเย็น
อาหาร.
แคพิบาราเป็นสัตว์กินพืชเป็นส่วนใหญ่ซึ่งส่วนมากจะเป็นจำพวกหญ้าและพืชน้ำรวมไปถึงผลไม้และเปลือกไม้ในฤดูแล้ง แคพิบาราจะกินพืชทุกชนิดเนื่องจากการขาดแคลนอาหาร เช่น พืชจำพวกกกหรืออ้อ พืชที่เเคปิบารากินในช่วงฤดูเเล้ง จะสูญเสียสารอาหารในฤดูหนาว 
สังคม.
แคพิบาราเป็นสัตว์สังคมแต่ถึงจะเป็นสัตว์สังคมก็มีบางตัวที่อยู่ตัวเดียว ปกติจะอยู่กันเป็นกลุ่มประมาณ 10-20 ตัว และกลุ่มที่มีขนาดใหญ่อาจมีมากถึง 50-100 ตัว การที่มีกลุ่มใหญ่ขนาดนี้ก็เป็นผลมาจากการรวมตัวกันในช่วงหน้าแล้ง 
ถิ่นที่อยู่.
แคพิบาราเป็นสัตว์เลี้ยงลูกด้วยนมที่สามารถพบได้ทุกประเทศในทวีปอเมริกาใต้ยกเว้นชิลีพบกระจายพันธุ์ตั้งแต่โคลอมเบีย เวเนซุเอลา จนถึงอาร์เจนตินา รวมถึงเคยพบในรัฐฟลอริดาและรัฐแคลิฟอร์เนียอีกด้วย
การเผาหนังสือโดยนาซี

การเผาหนังสือโดยนาซีเป็นการรณรงค์ชักนำโดยสหภาพนักศึกษาชาวเยอรมัน (Deutsche Studentenschaft) เพื่อทำการเผาหนังสืออย่างเป็นทางการในนาซีเยอรมนีและออสเตรียใน ค.ศ. 1930 หนังสือที่ถูกเอาไปเผานั้นถูกมองว่าเป็นการลบล้างหรือตัวแทนของอุดมการณ์ที่มีการต่อต้านระบอบนาซี โดยประกอบไปด้วยหนังสือที่ถูกเขียนโดยชาวยิว ผู้รักสันติภาพ ศาสนา เสรีนิยมคลาสสิค พวกอนาธิปไตย พวกสังคมนิยม นักประพันธ์นิยมลัทธิคอมมิวนิสต์ และอื่น ๆ อีกมากมาย
เอ็ดเวิร์ด เบลลามี

เอ็ดเวิร์ด เบลลามี (26 มีนาคม ค.ศ. 1850 – 22 พฤษภาคม ค.ศ. 1898) เป็นนักเขียนชาวอเมริกัน เกิดที่เมืองชิกาพีในรัฐแมสซาชูเซตส์ เป็นบุตรของรูฟัส คิง เบลลามีและมาเรีย ลุยซา พัตนัม เบลลามี เบลลามีเรียนที่โรงเรียนในเมืองชิกาพีก่อนจะเรียนต่อที่วิทยาลัยยูเนียนในเมืองสคีเนคทาดี รัฐนิวยอร์ก แต่เรียนได้ไม่นานก็ตัดสินใจเดินทางไปยุโรปและใช้เวลาส่วนใหญ่อยู่ในประเทศเยอรมนี เมื่อกลับมาสหรัฐ เขาเรียนกฎหมายแต่ต่อมาสนใจด้านหนังสือพิมพ์
จึงทำงานที่นิวยอร์กโพสต์ ก่อนจะกลับไปที่รัฐแมสซาชูเซตส์เพื่อทำงานที่สปริงฟิลด์ยูเนียน
เมื่ออายุได้ 25 ปี เบลลามีป่วยเป็นวัณโรคและไปรักษาตัวที่ฮาวาย เมื่อกลับมาเขาหันมาทำงานเป็นนักเขียน ในปี ค.ศ. 1882 เขาแต่งงานกับเอ็มมา ออกัสตา แซนเดอร์สัน ทั้งคู่มีบุตรด้วยกัน 2 คน เบลลามีเสียชีวิตด้วยวัณโรคในปี ค.ศ. 1898 บ้านที่เขาอาศัยอยู่ตั้งแต่เด็กในเมืองชิกาพีได้รับการประกาศให้เป็นสิ่งสำคัญทางประวัติศาสตร์แห่งชาติในปี ค.ศ. 1971
เบลลามีมีผลงานที่สำคัญคือนวนิยายแนววิทยาศาสตร์เรื่อง "มองกลับ" ("Looking Backward") ตีพิมพ์ในปี ค.ศ. 1888 มีเนื้อหาเกี่ยวกับประเทศสหรัฐอเมริกาในอนาคต (ค.ศ. 2000) ซึ่งเป็นสังคมในอุดมคติ เขาสนับสนุนแนวคิดสังคมนิยม (เบลลามีใช้คำว่า nationalism–ไม่ได้เกี่ยวข้องกับชาตินิยม) อุตสาหกรรมในการแก้ปัญหาทุนนิยม การใช้ "กองทัพอุตสาหกรรม" ในการขับเคลื่อนเศรษฐกิจและสังคม รวมถึงสะท้อนความทุกข์ยากและความเหลื่อมล้ำทางสังคมในศตวรรษที่ 19 นิยายเรื่องนี้ได้รับการตอบรับดีมาก เป็นรองแค่ "Uncle Tom's Cabin" ของแฮเรียต บีเชอร์ สโตว์และ "Ben-Hur: A Tale of the Christ" ของลิว วอลเลซ และก่อให้เกิดกระแส Nationalist Clubs ซึ่งเป็นกลุ่มคนที่สนับสนุนแนวคิดของนิยายเรื่องนี้ในช่วงปลายทศวรรษ 1880
แอสคลีเพียส

แอสคลีเพียส (Asclepius) (ละติน: Aesculapius, กรีก: Asklepios) เป็นเทพเจ้าแห่งการแพทย์ การรักษา และการฟื้นคืนชีพ ในตำนานเทพปกรณัมกรีกในยุคกรีกโบราณ แอสคลีเพียส เป็นตัวแทนของการรักษาทางการแพทย์ บุตรสาวและบุตรชายของแอสคลีเพียสต่างก็มีความสำคัญเกี่ยวกับการแพทย์ด้วยเช่นกัน 
บุตรสาวของแอสคลีเพียสได้แก่ ไฮเจีย (Hygea) เป็นเทพีแห่งสุขอนามัยและความสะอาด ลาโซ (Laso) เป็นเทพีแห่งการฟื้นฟู อาเซโซ (Aceso) และ แพนะเซีย (Panacea) เทพีแห่งการรักษา บุตรชายของแอสคลีเพียส มาเคออน (Machaon) และ โพดาลิริอุส (Podalirius) เป็นศัลยแพทย์ทหารของกรีก ปรากฏชื่ออยู่ในสงครามเมืองทรอย 
แอสคลีเพียส เป็นบุตรของเทพเจ้าอะพอลโล ซึ่งถือว่าเป็นเทพเจ้าแห่งการแพทย์เช่นกัน คทาของแอสคลีเพียสใช้แทนสัญลักษณ์แทนการแพทย์ในสมัยกรีกและใช้มาจนถึงปัจจุบัน
ตำนานวิทยา.
แอสคลีเพียส เป็นบุตรของเทพเจ้าอะพอลโล ที่เกิดกับโคโรนิส เมื่ออะพอลโลไม่อยู่ โคโรนิส ซึ่งกำลังตั้งครรภ์ ได้นอกใจตกหลุมรัก อิสคิส (Ischys) บุตรของอีลาตัส (Elatus) เมื่ออะพอลโลรู้เข้าด้วยความโกรธและเสียใจจึงส่ง อาร์ทิมิส ผู้เป็นพี่สาวไปฆ่านางเสีย ขณะที่ร่างของโคโรนิสกำลังจะถูกเผา อะพอลโลรู้สึกตัวว่าในท้องของนางมีทารกอยู่จึงให้ อาร์ทิมิส นำทารกในครรภ์ออกมาและนำไปให้ ไครอน ซึ่งเป็นเซนทอร์เลี้ยงที่หุบเขาเพลิออน
ไครอนได้เลี้ยงดูและสอนวิชาการรักษาให้แก่แอสคลีเพียส แอสคลีเพียสเติบโตและเป็นผู้ที่มีจิตใจดี เพื่อเป็นการตอบแทนที่แอสคลีเพียสเป็นผู้ที่มีจิตใจดีนั้น ได้มีงูมาคอยกระซิบสอนความรู้ทางการรักษาให้แก่แอสคลีเพียสข้าง ๆ อยู่เสมอ (งูในคติของกรีก หมายถึงความรู้ และการรักษา) แอสคลีเพียสจะมีคทาประจำตัวและมีงูพันรอบคทานั้น ต่อมาคทาของแอสคลีเพียสได้กลายมาเป็นสัญลักษณ์แห่งการรักษา เชื่อว่างูที่พันรอบคทาของแอสคลีเพียสเป็นงูที่ชื่อ เอสคูลาเปียน ซึ่งเป็นงูไม่มีพิษ พบได้ทั่วไปในแถบเมดิเตอร์เรเนียนในปัจจุบัน
อัสคลืปิอุส มีความเชี่ยวชาญในการแพทย์เป็นอย่างมาก มากกว่าอาจารย์และบิดา ถึงขนาดที่สามารถชุบชีวิตคนตายให้ฟื้นคืนชีพได้ และคอยช่วยเหลือมนุษย์ให้หายเจ็บไข้ได้ป่วย
แอสคลีเพียส แต่งงานกับอิพีโอนี (Epione) เทพีแห่งการบรรเทาปวด มีบุตรสาว 4 คน คือ ไฮเจีย ลาโซ อาเซโซ และแพนะเซีย บุตรชาย 3 คนคือ มาเคออน โพดาลิริอุส และ เทเลโฟรัส
การตายของแอสคลีเพียส.
เทพเจ้าซุส ได้ฆ่าแอสคลีเพียสด้วยอัสนีบาตเพราะว่าได้นำ ฮิปโปไลตัส กลับมาจากความตายและรับทองเป็นการตอบแทน
บ้างก็ว่าแอสคลีเพียสถูกฆ่าเพราะว่าชุบชีวิคคนให้ฟื้นคืนชีพ ทำให้ เฮดีส ไม่พอใจเพราะไม่มีวิญญาณมาที่ยมโลกและเอาเรื่องนี้ไปฟ้องต่อซุสให้หยุดการกระทำของแอสคลีเพียส เรื่องนี้สร้างความแค้นให้แก่อะพอลโลอย่างมาก อะพอลโลจึงฆ่า ไซคลอปส์ ผู้ที่ทำอัสนิบาตให้แก่ซุสเพื่อเป็นการแก้แค้น จากการกระทำนี้ทำให้ซุสไม่พอใจและเอาอะพอลโลไปแขวนไว้บนท้องฟ้า พร้อมกับสั่งให้อะพอลโลคอยรับใช้ แอดมิตัส (Admetus) เป็นเวลา 1 ปี หลังจาก 1 ปีผ่านไป ซุสได้นำอะพอลโลกลับมายังเขาโอลิมปัส ชุบชีวิตไซคลอปส์ และเพื่อเป็นการให้เกียรติได้นำร่างของแอสคลีเพียสไปไว้บนกลุ่มดาวที่มีชื่อว่า กลุ่มดาวคนแบกงู
แองเจิลส์ไฟลท์

แอลเจิลส์ไฟลท์  เป็นเส้นทางรถรางขึ้นเขา (funicular railway) รางแคบ รางมีขนาด 2 ฟุต 6 นิ้ว (762 มิลลิเมตร) ในเขตบังเกอร์ฮิลส์ใจกลางเมืองลอสแอนเจลิส รัฐแคลิฟอร์เนีย สหรัฐ มีรถคอยให้บริการสองคัน คือ ซีไน (Sinai) กับโอลีเวต (Olivet) วิ่งขึ้นลงสวนกันโดยใช้สายเคเบิลตามเส้นทางที่ยาวเพียง 298 ฟุต (91 เมตร)
ประวัติ.
เดิมแองเจิลส์ไฟลท์ถูกสร้างขึ้นเพื่อเชื่อมการเดินทางระหว่างถนนฮิล (Hill Street) กับถนนโอลีฟ (Olive Street) เปิดทำการครั้งแรกเมื่อปี พ.ศ. 2444 จากทุนของพันเอก เจ. ดับเบิลยู. เอ็ดดี (J. W. Eddy) ในนามทางรถรางขึ้นเขาลอสแอนเจลิส (Los Angeles Incline Railway) ที่เริ่มจากสถานีถนนฮิลขึ้นเนินไปยังสถานีถนนโอลีฟ โดยมีรถให้บริการสองคันสวนกันโดยใช้แรงโน้มถ่วง ส่วนชื่อ "แองเจิลส์ไฟลท์" ถูกตั้งขึ้นในปี พ.ศ. 2455 หลังจากที่บริษัทเงินทุนแคลิฟอร์เนีย (Funding Company of California) ซื้อกิจการจากเจ้าของเดิม และถูกปิดลงในปี พ.ศ. 2512 เพื่อทำการปรับปรุง 
ต่อมาในปี พ.ศ. 2539 แองเจิลส์ไฟลท์เปิดทำการอีกครั้ง แต่คราวนี้ได้ย้ายลงมาด้านใต้ของตำแหน่งเดิมเพื่อเชื่อมถนนฮิลกับแคลิฟอร์เนียพลาซา (California Plaza) และถูกปิดอีกครั้งในปี พ.ศ. 2544 เนื่องจากเกิดอุบัติเหตุร้ายแรง หลังจากนั้นเก้าปีจึงเปิดให้บริการอีกครั้งในวันที่ 15 มีนาคม พ.ศ. 2553 และมีการปิดปรับปรุงในปี พ.ศ. 2554 เนื่องจากมีอุบัติเหตุเล็ก ๆ น้อย ๆ และปัญหาด้านความปลอดภัยจากการออกแบบหรือระบบในตัวรถ
เดือนมีนาคม พ.ศ. 2560 แองเจิลส์ไฟลท์เปิดให้บริการอีกครั้งหลังการปรับปรุงเสร็จสิ้น
เจ้าหญิงมาเบียงแห่งเลโซโท

เจ้าหญิงมาเบียงแห่งเลโซโท  เป็นพระชายาในเจ้าชายซีอีโซแห่งเลโซโท เป็นพระราชขนิษสุณิสาในสมเด็จพระราชาธิบดีเลตซีที่ 3 แห่งเลโซโท พระองค์เสกสมรสกับเจ้าชายซีอีโซแห่งเลโซโท เมื่อวันที่ 15 ธันวาคม พ.ศ. 2546 รับพระราชทานพระอิสริยยศเป็น เจ้าหญิงมาเบียงแห่งเลโซโท อันเป็นพระนามกลางของพระสวามี จากสมเด็จพระราชาธิบดีเลตซีที่ 3
ฟูจิวาระ โนะ มิจิตากะ

ฟูจิวาระ โนะ มิจิตากะ (#เปลี่ยนทาง , พ.ศ. 1496 – 12 พฤษภาคม พ.ศ. 1538) บุตรชายคนโตของ คาเนอิเอะ เป็น คูเกียว (ขุนนางญี่ปุ่น) แห่ง ยุคเฮอัง เขาทำหน้าที่เป็นผู้สำเร็จราชการแทนพระองค์ (เซ็ชโช) ให้กับ จักรพรรดิอิจิโจ และต่อมาในฐานะ คัมปากุ จักรพรรดิอิจิโจอภิเษกกับเทชิ (ซาดาโกะ) ธิดาของมิจิตากะ ดังนั้นความสัมพันธ์ที่ใกล้ชิดระหว่างราชวงศ์กับฟูจิวาระจึงดำเนินต่อไป 
มิจิตากะบางครั้งถูกเรียกว่า นิโจ คัมปากุ หรือ Naka-no-Kampaku
หน่วยราชการในพระองค์

หน่วยราชการในพระองค์ คือ ส่วนราชการที่ปฏิบัติหน้าที่เกี่ยวกับราชการในพระองค์และพระราชกรณียกิจขององค์พระมหากษัตริย์และพระบรมวงศานุวงศ์ โดยปฏิบัติราชการขึ้นตรงต่อพระมหากษัตริย์ มีการจัดระเบียบราชการและการบริหารงานบุคคลเป็นการเฉพาะให้เป็นไปตามพระราชอัธยาศัย เพื่อให้การบริหารราชการในพระองค์เหมาะสมและสอดคล้องกับภารกิจของราชการในพระองค์ และสอดคล้องกับบทบัญญัติของรัฐธรรมนูญแห่งราชอาณาจักรไทย
โครงสร้าง.
หน่วยราชการในพระองค์ ประกอบไปด้วยโครงสร้างหลัก 3 หน่วยงาน คือ
อาดรียานา ลีมา

อาดรียานา ลีมา (บราซิล Adriana Lima; เกิด 12 มิถุนายน ค.ศ. 1981) เป็นนางแบบและนักแสดงชาวบราซิล เป็นที่รู้จักกันดีในนามของนางฟ้าวิกตอเรียส์ซีเคร็ต ตั้งแต่ปี ค.ศ. 1999 ถึงปี ค.ศ. 2018 และในฐานะนางแบบโฆษกของเครื่องสำอางเมย์เบลลีน เธอยังได้ถ่ายโฆษณาให้กับซูเปอร์โบวล์และเกียมอเตอร์ ตอนอายุ 15 ปี ลีมาได้รับรางวัล "ซูเปอร์โมเดลออฟบราซิล" จากฟอร์ด และในปีถัดมาเธอก็ได้รับรางวัล "ฟอร์ดโมเดลส์ซูเปอร์โมเดลออฟเดอะเวิลด์"
ลีมาได้รับการจัดอันดับโดย Models.com ให้เป็นหนึ่งในซูเปอร์โมเดลคนใหม่ในอุตสาหกรรมแฟชั่น ตั้งแต่ปี ค.ศ. 2014 ลีมาได้รับการจัดอันดับนางแบบที่ทำรายได้มากที่สุดในโลก ในปี ค.ศ. 2012 ลีมาได้เข้ามาอยู่ในอันดับที่ 4 จากการจัดอันดับของนิตยสารฟอบส์ ซึ่งคาดว่าประมาณ 7.3 ล้านดอลลาร์สหรัฐ ในปี ค.ศ. 2013 เธอเข้ามาอยู่ในอันดับที่ 3 และในปี ค.ศ. 2014 เธอได้อันดับ 2 ด้วยรายได้ 8 ล้านดอลลาร์ ในปี ค.ศ. 2015 เธอครองตำแหน่งอันดับ 2 ด้วยรายได้ 9 ล้านดอลลาร์ ในปี ค.ศ. 2016 เธอยังครองอันดับ 2 ด้วยรายได้ 10.5 ล้านเหรียญสหรัฐ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โปเกมอน เดอะมูฟวี่ ตอน ย้อนเวลาตามล่าเซเลบี

โปเกมอน เดอะมูฟวี่ ตอน ย้อนเวลาตามล่าเซเลบี  เป็นภาพยนตร์โปเกมอนเดอะมูฟวี่ที่ 4 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 7 กรกฎาคม พ.ศ. 2544 
เรื่องย่อ.
จาการพยายามที่จะตามหาเซเลบี เจ้าโปเกมอนน้อย ทำให้เขาหลุถย้อนเข้าไปในอถีตถึง 40 ปี หลงเข้าไปอยู่ในป่าใหญ่เพียงลำพัง แต่ได้รับการช่วยเหลือจากหญิงผู้หนึ่งซึ่งอาศัยอยู่ในป่านั้น เขาไม่ละความพยายามที่จะติดตามหาเจ้าเซเลบี แม้จะ ต้องพบกับอุปสรรคและอันตรากเหล่านักล่าโปเกมอน...
เบฮาตี ปรินส์ลัว

เบฮาตี ปรินส์ลัว (เกิด 16 พฤษภาคม ค.ศ. 1989) เป็นนางแบบสาวชาวแอฟริกาใต้-นามิเบีย อดีตหนึ่งในนางฟ้าวิกตอเรียส์ซีเคร็ต ในปี ค.ศ. 2009 เธอได้เดินโชว์ในงานวิกตอเรียส์ซีเคร็ตแฟชั่นโชว์ ตั้งแต่ปี 2007-2015 และปี 2018
ประวัติ.
ปรินส์ลัวเกิดที่ประเทศแอฟริกาใต้ แต่ย้ายมาอยู่ที่ฟันเดอร์ไบล์ปาร์ก ประเทศนามิเบีย พ่อของเบฮาตีมีอาชีพเป็นมีอาชีพเป็นนักธุรกิจที่ประเทศแอฟริกาใต้ เธอเป็นลูกสาวเพียงคนเดียวของลูอิส ฟรานคอยส์ ปรินส์ลัว และแมคดา รอสซัว แม่ของเธอเคยเป็นอดีตนักวิ่งมาก่อน เธอเริ่มมีอาชีพนางแบบเมื่อตอนอายุได้ 16 ปี ด้านชีวิตส่วนตัวของเบฮาตี เธอได้แต่งงานกับนักร้องชาวอเมริกันชื่อว่า แอดัม เลอวีน นักร้องนำวงมารูนไฟฟ์ ที่ประเทศเม็กซิโก เมื่อวันที่ 19 กรกฎาคม ค.ศ. 2014 ทั้งคู่มีลูกสาวด้วยกัน 2 คนคือ: ดัสตี โรส (เกิดเมื่อ ค.ศ. 2016) และกีโอ เกรซ (เกิดเมื่อ ค.ศ. 2018) นอกจากนี้เธอยังเป็นเพื่อนสนิทกับกันดิส สวาเนปุล และลิลี ออลดริดจ์ นางแบบชื่อดังของวิกตอเรียส์ซีเคร็ต
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ไลส์ รีเบย์รู

ไลส์ รีเบย์รู (เกิด 5 ตุลาคม ค.ศ. 1990) เป็นนางแบบชาวบราซิล ปัจจุบันเธอเป็นหนึ่งในนางฟ้าวิกตอเรียส์ซีเคร็ต
อาชีพ.
เธอเริ่มเดินแบบให้กับชื่อสินค้าต่าง ๆ ในปี ค.ศ. 2009 เช่น เซียซี เชน, ชาแนล, หลุยส์ วิตตอง, กุชชี, โดลเช่ แอนด์ กาบบานา, เวอร์ซาเช และมาร์ค จาค็อบส์ เธอได้ร่วมเดินในงานสัปดาห์แฟชั่นเซาเปาลูและสัปดาห์แฟชั่นรีโอ
เธอถ่ายแบบให้กับโว้กอเมริกัน บราซิล เยอรมัน และอิตาลี และปรากฏตัวในงานโฆษณาของราล์ฟ ลอเร็น, คริสตีย็อง ดียอร์, ทอม ฟอร์ด, แก๊ป และอเมริกัน อีเกิล
นอกจากนี้เธอยังเดินแบบให้กับวิกตอเรียส์ซีเคร็ตแฟชั่นโชว์ ในปี ค.ศ. 2010-2016 และเธอเริ่มเซ็นสัญญาเป็นนางฟ้าวิกทอเรียส์วีเคล็ต ในปี ค.ศ. 2015